Obrazec št. 3: Izjava prijavitelja o izpolnjevanju in sprejemanju razpisnih pogojev

**IZJAVA PRIJAVITELJA O IZPOLNJEVANJU IN SPREJEMANJU POGOJEV DODATNEGA JAVNEGA RAZPISA ZA SOFINANACIRANJE PROJEKTOV SOCIALNIH PARTNERJEV**

|  |  |
| --- | --- |
| Naziv prijavitelja: |  |
| Naslov projekta: |  |

Pod materialno in kazensko odgovornostjo izjavljamo, da so podatki, ki so podani v prijavi na Dodatni javni razpis za sofinanciranje projektov socialnih partnerjev (v nadaljevanju: javni razpis) resnični, in sicer ne vsebujejo lažnih ali zavajajočih podatkov ter netočnih in nepopolnih podatkov.

S podpisom izjave soglašamo, da lahko Ministrstvo za delo, družino, socialne zadeve in enake možnosti zahteva dodatna pojasnila ali dokazila v zvezi z ugotavljanjem verodostojnosti navedenih podatkov v prijavi ter da lahko za potrebe tega javnega razpisa pridobi dokazila glede izpolnjevanja pogojev iz uradnih evidenc.

Izjavljamo, da:

1. smo organizacija delodajalcev ali reprezentativna zveza oziroma konfederacija sindikatov za območje države, ki je članica Ekonomsko socialnega sveta oz. je podpisnica Pravil Ekonomsko socialnega sveta, ki v okviru Javnega razpisa za sofinanciranje projektov socialnih partnerjev, objavljenem v Uradnem listu Republike Slovenije št. 23/2017 dne 5.5.2017 in sprememba javnega razpisa v Uradnem listu Republike Slovenije št. 26/2017 z dne 26.5.2017 nismo bil izbran za izvajanje projektov;
2. imamo sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta;
3. imamo poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis;
4. nismo v stečajnem postopku, postopku prenehanja delovanja, postopku prisilne poravnave ali postopku likvidacije;
5. nismo kršili določil o nenamenski porabi sredstev iz naslova prejetih sredstev Evropskega socialnega sklada ali drugih javnih sredstev (evropskih in nacionalnih) oziroma smo kršitev o nenamenski porabi sredstev po pozivu odpravili;
6. smo ministrstvo zaprosili za sredstva na način kot je določeno v poglavjih 7.3, 8, 9 in 10.1 javnega razpisa;
7. bomo zagotavljali brezplačno izvajanje vseh vsebinskih aktivnosti za vključene uporabnike, ki se bodo izvajale v okviru prijavljenega projekta;
8. bomo vodili evidenco in dokumentacijo o delu z uporabniki. Vso to dokumentacijo bomo hranili skladno s predpisi o hrambi in varovanju osebnih podatkov;
9. nismo prejeli drugih javnih sredstev financiranja, vključno s sredstvi Evropske unije, za stroške, ki so predmet tega javnega razpisa;
10. prijavljeni projekt vključuje vse zahtevane obvezne vsebine, ki so določene v poglavju 5. tega javnega razpisa;
11. se strinjamo z javno objavo podatkov o projektu ter odobrenih in izplačanih denarnih sredstvih v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov;
12. smo v celoti seznanjeni z javnim razpisom in razpisno dokumentacijo ter se strinjamo in sprejemamo vse pogoje, navedene v javnem razpisu in razpisni dokumentaciji;
13. se bomo udeležili vseh seminarjev in posvetov, na katere nas bo povabilo Ministrstvo za delo, družino, socialne zadeve in enake možnosti.

|  |  |  |
| --- | --- | --- |
| *Kraj:*  |  | *Žig in podpis odgovorne osebe prijavitelja:* |
| *Datum:* |  |  |